
Dializált betegek – HD vagy PD?

Kutatásom témája a Dializált betegek- HD vagy PD kezelés. Az osztályra, ahol dolgozom, a betegek életveszélyes állapotban kerülnek felvételre, majd amikor az életet veszélyeztető állapot megszűnik, a betegek egyéb osztályra kerülnek áthelyezésre. Fontos számomra, hogy a betegek, milyen kezelési módot választanak és a továbbiakban a kezelés, hogyan hat a közérzetükre, hogyan érzik, magukat a kezelés végére.
Dialízis közben eltávolítjuk a szervezetben felhalmozott, a beteg vese által ki nem választott anyagokat (fehérjebontásból származó salakanyagokat, ionokat, az exogén mérgeket és a felesleges vizet).
A kezelt betegekkel kapcsolatos személytörténeti kérdésekkel indítom a kérdőívemet, majd további kérdéseket teszek fel arról, hogy, hogyan érzik magukat a kezelések végén.
Feltételezem, hogy a PD (peritonealis dialízis) nem terheli meg olyan módon a betegek szervezetét, mint a HD (Hemodializis) kezelés.
Célom volt megtudni, hogy vajon több PD-s beteg dolgozik-e, mint a HD-s beteg. A kérdőívet kitöltők válaszai alapján kiderült, hogy a HD-s betegek 13%-a, a PD-s betegek 15%-a dolgozik.
Érdekes tény, hogy a PD-s betegek 26% - a nő és 74% - a férfi, míg a HD-s betegek 51% - a nő és 49% - a férfi beteg.          A kutatásom választ ad, arra, hogy a betegek véleménye szerint, kellő felvilágosítást kaptak-e, illetve, hogy fontosnak tartják-e, hogy részt vegyenek a betegségük kezelésében. A HD-s betegek 10%-a és a PD-s betegek 7%-a nem tartja fontosnak, és a HD-s betegek 6%-a nem tartja be a orvos utasításait. Továbbá fontosnak tartottam arra a kérdésre választ kapni, hogy a kezelésre szoruló betegek életében mennyire fontos a család támogatása és milyen arányban kapnak a betegek támogatást betegségükkel kapcsolatban a közeli hozzátartozóiktól. A betegek 84%-a számíthat a családjára.              Fontosnak tartom akár felvilágosító előadásoktatását, plakátok készítését, a diéta és orvos utasításainak betartásának fontosságától. A betegek oktatása mellett fontos hangsúlyt fektetni a családtagok tájékoztatására is.
Kulcs szavak: Peritonealis dializis, Hemodializis, felvilágosítás, család, kezelés, munka, orvos utasítás, gyenge, utazás



